**VAIKO GEROVĖS KOMISIJOS VEIKLOS PROGRAMA**

**2022 metų veiklos analizė.**

2022 m. gimnazijoje mokėsi 29 specialiųjų poreikių mokiniai, t. y. 16 proc. nuo visų mokykloje besimokančių mokinių. Mokėsi 7 mokiniai, turintys didelių specialiųjų ugdymo(si) poreikių. Mokiniams pagalbą teikė specialusis pedagogas, logopedas, socialinis pedagogas, psichologas, mokytojo padėjėjai. Logopedo pagalba buvo teikiama 39 , specialiojo pedagogo - 16 , mokytojo padėjėjo - 10 mokinių. Psichologė suteikė 135 konsultacijas vaikams, 14 konsultacijų tėvams, konsultuoti 23 vaikai ir 7 tėvai. Vaiko gerovės komisijos nariai, ruošdamiesi sėkmingam įtraukaus ugdymo įgyvendinimui, dalyvavo mokymuose, seminaruose, konferencijose, mokėsi taikyti naujus ugdymo metodus - modelius: „Parama mokytojams ir pagalbos specialistams šiandienos iššūkių kontekste“, „Mes spektre: suaugusiųjų autistiškų asmenų patirtys“, „Struktūruotas mokymas: teorija ir praktika“, „Įtraukusis ugdymas: kaip pasirengti ir organizuoti?“, „HAASTE modelio taikymas iššūkių keliančio elgesio mažinimui ir prevencijai“, „SCERTS modelio taikymas“, „PECS“ ir kt.

Vaiko gerovės komisija priėmė sprendimus ir teikė pasiūlymus dėl specialiosios pagalbos teikimo, prevencinių programų įgyvendinimo. Rengė veiklą reglamentuojančių dokumentų projektus: „Gimnazijos darbuotojų veiksmų įtarus mokinį vartojus alkoholį, tabaką ir (ar) kitas psichiką veikiančias medžiagas tvarkos aprašas“, „Olweus patyčių prevencijos programos drausminimo kopetėlės“. Daug dėmesio skirta mokinių bendravimo, elgesio pamokose problemoms spręsti. Įgyvendinamas saugios aplinkos projektas, kurio metu mokytojai stebi mokinių elgesį ir drausmę pertraukų metu, vykdomas mokinių palydėjimas į autobusą, vykdoma mokinių priežiūra pailgintoje dienos grupėje. Specialiųjų poreikių mokiniams parengti individualūs ugdymo planai, kuriuose numatytos mokiniui teikiama pagalba. Individualių susitikimų su tėvais metu aptartos teikiamos pagalbos kryptys.

Suorganizuota respublikinėje specialiųjų ugdymosi poreikių turinčių mokinių kūrybinių darbų virtuali paroda „Kaip aš myliu Lietuvą“, rajoninės virtualios parodos „Velykinė verba“, „Pavasario seklys“, „Sveikinimas mamai“.

Lyginant 2021-2022 ir 2022-2023 m. m. pirmojo pusmečio mokymosi rezultatus, pastebimas 3,46 proc. kokybės padidėjimas. 3,46 proc. padaugėjo aukštesniuoju ir pagrindiniu lygiu besimokančių mokinių, 0,21 balo padidėjo pažymių vidurkis. 2022 metais pasiektas 100 proc. pažangumas.

Įgyvendinamos prevencinės programos „Zipio draugai“, ikimokyklinio ugdymo skyriuje ir priešmokyklinio ugdymo grupėje, „Obuolio draugai“ - 2 klasėje ir „Veikiame kartu“ - 4 klasėje. Tęstas OPKUS patyčių prevencinės programos įgyvendinimas 1-8, I g – IV g klasėse. I g – IV g klasėse tęsiamas Savižudybių prevencijos programos įgyvendinimas. Prevencinių programų įgyvendinimas rodo, kad mokiniai yra aktyvūs, atpažįsta patyčias ir apie jas kalba su tėvais, klasės auklėtojais. Analizuoja priežastis, ieško sprendimo būdų, kaip patyčias sumažinti klasės lygiu. Vyksta pokalbiai, diskusijos klasėse, vedamos Olweus valandėlės.

Įgyvendintos projekto „Savaitė be patyčių 2022“ numatytos veiklos. Įgyvendintos Visuomenės sveikatos biuro specialistės darbo plane numatytos prevencinės veiklos: skaitytos paskaitos apie asmens higieną, burnos higieną, sveiką mitybą, psichikos sveikatą, rūkymo, alkoholio, narkotikų vartojimo žalą. Organizuoti renginiai gimnazijos specialiųjų poreikių mokiniams.

 **Tikslas:** Stiprinti savalaikį ir kryptingą švietimo pagalbos teikimą, saugios ir palankios vaikui aplinkos kūrimą, švietimo programų pritaikymą, prevencinių programų įgyvendinimą, atlikti kitas su vaiko gerove susijusias funkcijas.

 **Uždaviniai:**

* 1. Analizuoti mokinių nesėkmingo mokymosi priežastis, elgesio taisyklių pažeidimus, lankomumo problemas ir ieškoti galimų problemos sprendimo būdų.
	2. Analizuoti teikiamos švietimo pagalbos mokiniui veiksmingumą ir esant poreikiui koreguoti švietimo pagalbos priemonių teikimą.
	3. Skatinti aktyvų ir pozityvų gimnazijos bendruomenės narių tarpusavio bendravimą bei bendradarbiavimą sprendžiant su vaiko gerove susijusius klausimus.
	4. Teikti kvalifikuotą pedagoginę, psichologinę, socialinę pedagoginę, informacinę pagalbą, ugdymo organizavimo pritaikymo, netinkamo elgesio, lankomumo, saugumo užtikrinimo ir kitais klausimais.
	5. Vykdyti smurto, patyčių, savižudybių, žalingų įpročių prevencinių programų įgyvendinimą.
	6. Bendradarbiauti su Gimnazijos krizių valdymo komanda, vykdyti krizinių atvejų valdymą.

|  |  |  |  |  |
| --- | --- | --- | --- | --- |
| **EIL.****NR.** | **VEIKLOS SRITIS** | **DATA** | **DARBO FORMOS IR BŪDAI** | **ATSAKINGI ASMENYS** |
| **ORGANIZACINĖ VEIKLA** |
|  | VGK komisijos veiklos programos 2023 m. sudarymas  | 2023 m. sausio mėn. | Posėdis | S. Pocienė |
|  | Švietimo pagalbos specialistų programų, darbo grafikų, tvarkaraščių rengimas ir derinimas. Pritaikytų ir individualizuotų programų derinimas. | 2023 m. vasario mėn., rugsėjo mėn. | Posėdis | S. Pocienė |
|  | VGK posėdžių organizavimas | 1 kartą per mėnesį | Posėdis | S. Pocienė |
|  | VGK ataskaitos teikimas | 2023 m. gruodžio mėn. | Parengta ir pristatyta VGK metinės veiklos ataskaita gimnazijos direktoriui | S. Pocienė |
| **SAUGUMO UŽTIKRINIMAS**  |
|  | Mokinių supažindinimas su saugaus eismo taisyklėmis „Saugus kelias į mokyklą ir iš jos“;Saugaus elgesio instruktažai 1-8, I g – IV g klasių mokiniams; | 2023 m. gegužės, rugsėjo, spalio, lapkričio, mėn. | Bendradarbiavimas su Joniškio VPK Prevencijos poskyrio pareigūnais | V. Rudienė |
|  | Akcija: „Saugiai į mokyklą – saugiai į namus” | 2023 m. rugsėjo mėn. | Dalyviai: 1– 4 klasių mokiniai | R. Goštautienė |
|  | Akcija ,,Ar esi saugus ir matomas?“ | 2023 m. lapkričio mėn. | Bendradarbiavimas su Joniškio VPK Prevencijos poskyrio pareigūnais | VGK nariai  |
|  | Paskaitos „Saugus internetas“ ir „Elektroninės patyčios ir pasekmės“  | 2023 m. vasario mėn. | Paskaitos 5-8, I g-II g klasių mokiniams | Informacinių technologijų mokytojos, V. Rudienė |
|  |  Kelių policijos pareigūnų paskaita „Vairavimo kultūra“  | 2023 m. balandžio – gegužės mėn. | Paskaita III-IV g klasių mokiniams | V. Rudienė |
|  | Saugios aplinkos projekto gimnazijoje įgyvendinimas | Metų eigoje | Veiklos vykdymas pagal parengtą grafiką | S. Pocienė |
|  | Mokinių saugumo, laukiant autobusų, užtikrinimas | Metų eigoje | Priežiūrą vykdančio mokytojo organizuojama veikla | Pailgintos grupės mokytoja (-ai) |
|  | Mokinių saugumo ekskursijų, išvykų metu užtikrinimas | Metų eigoje | Instruktažai | Išvyką organizuojantis asmuo |
| **SOCIALINIS IR EMOCINIS UGDYMAS** |
|  | Socialinių įgūdžių programų įgyvendinimas | Visus metus | Individualūs užsiėmimai | V. Rudienė |
|  | Pagalbos teikimas mokiniams, turintiems elgesio ir emocijų sunkumų | Metų eigoje | Individualūs pokalbiai, korekciniai užsiėmimai pagal poreikį | V. Rudienė |
|  | Gerumo akcija „Atverkime širdį gerumui“ | 2023 m. gruodžio mėn. | Renginys Joniškio ligoninės slaugos skyriuje | V. Rudienė |
| **TEISĖS PAŽEIDIMŲ IR GIMNAZIJOS NELANKYMO PREVENCIJA** |
|  | Mokinių supažindinimas su gimnazijos vidaus darbo tvarkos taisyklėmis, mokinių pareigomis ir atsakomybėmis  | 2023 m. rugsėjo mėn. | Paskaita | V. Rudienė |
|  | Paskaita- diskusija „Administraciniai teisės pažeidimai. Tai turiu žinoti “ | 2023 m. lapkričio mėn. | Policijos pareigūnų paskaitos 5-8, I g-II g klasių mokiniams | V. Rudienė |
|  | Mokinių ir jų tėvų informavimas apie mokinio gimnazijos vidaus tvarkos taisyklių pažeidimus TAMO dienyne, skambučiais | Metų eigoje | Pastabos, informacinės žinutės TAMO dienyne | Klasių auklėtojai |
|  | Mokinių elgesio taisyklių pažeidimų, smurto, patyčių, žalingų įpročių, pamokų nelankymo ir kitų teisėtvarkos pažeidimų atvejų analizavimas  | Metų eigoje  | Sutarčių su mokiniais, kurie turi elgesio problemų, sudarymas, elgesio pokyčių aptarimas | VGK  |
|  | Pamokų lankomumo kontrolė. Nelankančių mokinių įtraukimas į NEMIS programą Mokinių lankomumo kas mėnesį fiksavimas ir stebėjimas. Pusmečio, metinės lankomumo suvestinės  | Iki kiekvieno mėnesio 05 d. | Pokalbiai su mokiniais, linkusiais praleisti pamokas be priežasties. Lankomumo lapų pildymas | VGK, Socialinė pedagogė,Klasių auklėtojai |
|  | Vėluojančių į pamokas mokinių kontrolė | Metų eigoje  | Apskaitos žurnalas. Lankomumo lapų pildymas | V. Rudienė, Klasių auklėtojai |
|  | Gimnazijos nelankymo priežasčių aptarimas su mokinių tėvais ar globėjais individualiai | Iki kiekvieno mėnesio 20 d. | Individualūs pokalbiai | Klasių auklėtojai |
| **MOKYMOSI PAGALBA** |
|  | Darbas su nepatenkinamais pažymiais besimokančiais, motyvacijos stojančiais mokiniais. Teikiant mokymosi pagalbą mokiniams, įtraukiami gabūs mokiniai (per savanorystę).  | Visus metus pagal poreikį | Pagalbos teikimas per savanorystę | Klasių auklėtojai,S. Pocienė  |
|  | Užtikrinamas pagalbos teikimas laiku.Susitarta per kiek laiko, identifikavus poreikius, priimami sprendimai dėl pagalbos formų, tęstinės atvejų priežiūros. Pagalbos priemonių numatymas, pagalbos mokiniui plano sudarymas | Metų eigoje | Mokytojų dalykininkų iniciatyva. Konsultacijų lankymo apskaita (informaciją klasių vadovams perduoda dalykininkai)  | VGK |
|  | Mokinių pasiekimų ir asmeninės pažangos aptarimas. Trišaliai susitikimai (vaikas-auklėtojas-tėvai)  | Metų eigoje | Trišaliai susitikimai | Klasių auklėtojai |
| **ĮTRAUKUSIS UGDYMAS** |
|  | Mokytojų kvalifikacijos kėlimas įtraukiojo ugdymo aspektu. | Metų eigoje | Seminarai ir mokymai įtraukiojo ugdymo tema. | Administracija |
|  | Mokinių kalbinių gebėjimų ir specialiųjų ugdymosi poreikių mokinių tyrimas ir vertinimas  | Metų eigoje | Išsamus darbas numatytas specialiosios pedagogės ir logopedės veiklos programose | J. Šimkuvienė,S. Čirpienė, |
|  | Konsultacijų, metodinės pagalbos teikimas pradinių klasių mokytojams, dalykų mokytojams, klasių vadovams, dirbantiems su specialiųjų ugdymosi poreikių mokiniais | Metų eigoje pagal poreikį | Individualios konsultacijos | S. Čirpienė, |
|  | Tėvų (globėjų, rūpintojų) švietimas specialiosios pedagogikos klausimais, individualūs pokalbiai, konsultacijos  | Metų eigoje pagal poreikį  | Individualūs pokalbiai.Literatūros, rekomendacijų teikimas gimnazijos internetinėje svetainėje  | S. Čirpienė,J. Šimkuvienė |
|  | Specialiųjų ugdymosi poreikių turinčių mokinių pasiekimų ir asmeninės pažangos aptarimas su mokytojais, tėvais (globėjais, rūpintojais). Namuose mokomų mokinių mokymosi pasiekimų aptarimas | 2 k. per metus | Posėdis | S. Pocienė |
|  | Pedagogų, tėvų (globėjų, rūpintojų) konsultavimas psichologiniais, specialiojo ugdymo klausimais  | Metų eigoje pagal poreikį  | Individualios konsultacijos | S. Čirpienė,J. Šimkuvienė |
|  | Didelių specialiųjų ugdymosi poreikių turinčių mokinių konsultavimas karjeros klausimais. | Metų eigoje pagal poreikį  | Individualios konsultacijos | S. ČirpienėV. Rudienė |
|  | Dalijimasis gerąja patirtimi su kitų ugdymo įstaigų specialistais, socialiniais partneriais | Metų eigoje | Gerosios darbo patirties perėmimas ir sklaida | VGK nariai |
|  | Respublikinė virtuali paroda „Kaip aš myliu Lietuvą“ | 2023 m. vasario- kovo mėn. | Virtuali paroda | S. ČirpienėV. Rudienė |
|  | Respublikinė virtuali kūrybinių darbų paroda „Užgavėnių linksmybės“ | 2023 m. vasario mėn. | Virtuali paroda | V. RudienėS. ČirpienėJ. Šimkuvienė |
|  | Socialinė akcija“ Minime pasaulinę autizmo dieną“ | 2023 m. kovo 1 – 2 d. | Socialinė akcija: padaryti po lietaus lašiuką su linkėjimu, apsirengti mėlynai. | Pagalbos mokiniui specialistai |
|  | Socialinė akcija“ AŠ PALAIKAU ŽMONES SU DAUNO SINDROMU“ | 2023 m. kovo 21 d.  | Socialinė akcija- dėviu skirtingas kojines, palaikau  | Pagalbos mokiniui specialistai |
|  | Respublikinė įvairių gebėjimų mokinių konferencija „Mano pasaulis“ | 2023 m. kovo – balandžio mėn. | Renginys specialiųjų poreikių mokiniams | VGK nariai, Pagalbos mokiniui specialistai |
|  | Tarptautinis projektas „Vaiko kelias į gražią kalbą“ | Mokslo metų eigoje | Projektas ikimokyklinio ir priešmokyklinio ugdymo mokiniams | J. Šimkuvienė |
|  | Rajoninis Kalėdinis projektas „Laukiam kalėdinio stebuklo“ | 2023 m. lapkričio- gruodžio mėn. | Renginys specialiųjų poreikių mokiniams | Pagalbos mokiniui specialistai,VGK nariai |
| **SVEIKOS GYVENSENOS STIPRINIMAS IR PSICHOAKTYVIŲJŲ MEDŽIAGŲ VARTOJIMO PREVENCIJA** |
|  | Sveikatos ir lytiškumo ugdymo bei rengimo šeimai, alkoholio, tabako ir kitų psichiką veikiančių medžiagų vartojimo, smurto, savižudybių, nusikalstamumo, prekybos žmonėmis temos integruojamos į pamokų ugdymo turinį, valandėles, renginius.  | Metų eigoje | Integracija numatyta mokomųjų dalykų ilgalaikiuose planuose, klasių vadovų, metodinių grupių planuose. Parengtas bendras integravimo planas 5-8, Ig – IV g klasėms. | S. Pocienė |
|  | Mokyklos sportiniai renginiai | Metų eigoje | Gimnazijos mokinių aktyvus dalyvavimas sporto renginiuose pagal Skaistgirio gimnazijos sporto švenčių, projektų, konkursų, varžybų kalendorių | Kūno kultūros mokytojai |
|  | „Fizinis aktyvumas su iDance kompiuterine programa“ (ES) | 2023 m. balandžio mėn. | Aktyvus užsiėmimas | R. Goštautienė |
|  | Visuomenės sveikatos specialistės, vykdančios sveikatos priežiūrą mokykloje, renginiai, patvirtinti Joniškio rajono savivaldybės visuomenės sveikatos biuro direktorės | Metų eigoje | Paskaitos, aktyvūs užsiėmimai, renginiai | R. Goštautienė |
|  | Stendinė medžiaga sveikatos išsaugojimo tema | Metų eigoje | Aktualios informacijos pateikimas ir atnaujinimas | R. Goštautienė |
|  | Dalyvavimas Joniškio VSB organizuojamuose renginiuose | Metų eigoje | Renginiai, konkursai 1 – 8, I g – IV g klasių mokiniams | R. Goštautienė |
| **SAVIŽUDYBIŲ, SMURTO IR PATYČIŲ PREVENCIJA** |
|  | Olweus programos kokybės užtikrinimo sistemos (OPKUS) įgyvendinimas | Metų eigoje | Veiklos įgyvendinamos pagal atskirą planą | Projekto koordinatorė –V. Rudienė,MSG lyderiai,koordinacinio komiteto nariai |
|  | Savižudybių prevencijos programos įgyvendinimas  | 2023 m. sausio - birželio mėn. | Veiklos įgyvendinamos I g – III g klasių mokiniams | Savižudybių prevencinė grupė, I g – III g klasių vadovai |
|  | Prevencinių programų „Komochis“, „Zipio draugai“, „Obuolio draugai“, „Veikiame kartu“ įgyvendinimas | 2023 m. sausio - gruodžio mėn.  | Užsiėmimai ikimokyklinio ir priešmokyklinio ugdymo grupėse,2 klasėje, 4 klasėje | V. Rudienė |
|  | Sąmoningumo didinimo mėnuo BE PATYČIŲ | 2023 m. kovo mėn. | Renginiai mokyklos bendruomenei | VGK nariai,klasių vadovai, V. Rudienė |
|  | Tolerancijos dienai skirti renginiai | 2023 m. lapkričio mėn.  | Renginiai mokyklos bendruomenei | VGK nariai,klasių vadovai, V. Rudienė |
| **KRIZIŲ VALDYMAS** |
|  | Įvertinus krizės aplinkybes, parengiamas krizės valdymo planas | Esant krizinei situacijai | Posėdis | Gimnazijos direktorė E. Aukselienė, krizės valdymo komanda |
|  | Informacijos apie krizę parengimas ir bendruomenės/žiniasklaidos ir kitų institucijų informavimas | Esant krizinei situacijai | Vykdoma informacijos sklaida | Gimnazijos direktorė E. Aukselienė, krizės valdymo komanda |
|  | Įvertinus gimnazijos bendruomenės grupes ir asmenis, kuriems reikalinga pagalba, jos organizavimas, teikimas | Esant krizinei situacijai | Pagalbos teikimas | Krizės valdymo komanda |
|  | Kvalifikacijos krizės valdymo klausimais kėlimas | Kartą per metus | Seminarai, kursai | Krizės valdymo komanda |
| **TIRIAMOJI VEIKLA** |
|  | 1-okų, 5-okų, naujai atvykusių mokinių adaptacijos tyrimai  | 2023 m. lapkričio mėn. | Tyrimo metu gautos informacijos analizavimas ir pateikimas bendruomenei | V. Rudienė |
|  | Praleistų pamokų priežasčių tyrimas 5 - 7, I g – IV g klasėse | 2023 m. gruodžio mėn. | Tyrimo metu gautos informacijos analizavimas ir pateikimas bendruomenei | V. Rudienė |
|  | Anketinė mokinių apklausa OLWEUS klausimynu ( 3-4, 5-8, I g - II g klasės) | Kartą per metusLapkričio - gruodžio mėn. | Tyrimo metu gautos informacijos analizavimas ir pateikimas bendruomenei | V. Rudienė |

**Laukiamas rezultatas:**  Teikiama savalaikė ir efektyvi pedagoginė, socialinė, psichologinė pagalba mokiniams ir jų tėvams.

 **Rodikliai:**

1. 5 proc. sumažėjęs praleistų pamokų skaičius.
2. Įgyvendintos 6 prevencinės programos.
3. 5 proc. sumažėjusio smurto atvejų.